Administrația Națională de Meteorologie (ANM) a emis o informare meteo pentru perioada 13 martie 2024, ora 10:00 – 15 martie 2024, ora 10:00. Potrivit acesteia în următoarele două zile nu vom scăpa de ploi și vreme rea.
"În intervalul menționat, vor fi precipitații în toate regiunile și se vor acumula cantități de apă în general de 10…15 l/mp. În zona Carpaților Meridionali, în Transilvania și Muntenia, local precipitațiile vor fi moderate și se vor acumula 25…30 l/mp și izolat peste 40 l/mp.
Vor fi ploi, iar în zona montană, în special la altitudini de peste 1200 m, vor predomina ninsorile și se va depune strat de zăpadă, local consistent. În jumătatea de nord a Moldovei și estul Transilvaniei vor fi precipitații mixte", se arată în comunicatul transmis de ANM.